PATVIRTINTA

Druskininkų savivaldybės

Leipalingio progimnazijos

direktoriaus 2022 m. rugpjūčio 31 d. įsakymu Nr. V1-TV-51

(Druskininkų savivaldybės

Leipalingio progimnazijos

2022 m. rugsėjo 26 d.

įsakymo Nr. V1-TV-72 redakcija)

**DRUSKININKŲ SAVIVALDYBĖS LEIPALINGIO PROGIMNAZIJOS**

**2022-2023 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2022-2023 mokslo metų Druskininkų savivaldybės Leipalingio progimnazijos (toliau – Progimnazija) ugdymo planas (toliau – Ugdymo planas) reglamentuoja ikimokyklinio, priešmokyklinio, pradinio ir pagrindinio ugdymo pirmosios dalies, mokinių, turinčių specialiųjų ugdymosi poreikių, ugdymo (si) ir neformaliojo vaikų švietimo programų įgyvendinimą Progimnazijoje.

2. Ugdymo planą rengė 2022 m. gegužės 9 d. įsakymu Nr. V1-19 sudaryta darbo grupė, vadovaujantis demokratiškumo, prieinamumo bei bendradarbiavimo principais.

3. Ugdymo plano tikslas – nustatyti priešmokyklinio, pradinio ir pagrindinio ugdymo I dalies programų vykdymo, ugdymo turinio formavimo ir ugdymo proceso organizavimo reikalavimus ir principus, kurie užtikrintų lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

4. Ugdymo plano uždaviniai:

4.1. užtikrinti progimnazijos ugdymo turinio įgyvendinimą;

4.2. numatyti ugdymo proceso organizavimo principus, kurie užtikrintų mokinių mokymosi poreikius;

4.3. nustatyti pamokų skaičių, skirtą pradinio ir pagrindinio ugdymo I dalies programoms įgyvendinti.

5. Įgyvendindama priešmokyklinio, pradinio ir pagrindinio ugdymo programas mokykla vadovaujasi Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 “Dėl priešmokyklinio ugdymo bendrosios programos patvirtinimo”, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija “Dėl priešmokyklinio ugdymo tvarkos aprašo patvirtinimo”, 2021-2022 ir 2022-2023 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos Švietimo, mokslo ir sporto ministro 2021 m. gegužės 3 d. įsakymu Nr. V-688 “Dėl 2021-2022 ir 2022-2023 m. m. pradinio, pagrindinio ir vidurinio ugdymo programų bendrųjų ugdymo planų patvirtinimo” ir jo pakeitimais. Iš Ukrainos atvykusiems mokiniams ugdymas organizuojamas vadovaujantis Lietuvos Respublikos švietimo, mokslo ir sporto ministerijos aplinkraščio „Dėl ukrainiečių vaikų ugdymo 2022-2023 mokslo metais“ (2022-06-30, Nr. SR-2534) rekomendacijomis.

6. Rengdama ugdymo planą Progimnazija vadovaujasi Druskininkų savivaldybės tarybos 2022 m. gegužės 26 d. sprendimu Nr. T1- 97 „Dėl Druskininkų savivaldybės švietimo įstaigų mokinių, ugdomų pagal priešmokyklinio ugdymo programą skaičiaus ir priešmokyklinio ugdymo grupių skaičiaus, mokinių skaičiaus kiekvienos klasės sraute ir klasių skaičiaus kiekviename sraute 2022-2023 mokslo metais nustatymo“.

**II SKYRIUS**

**UGDYMO PROGRAMŲ ĮGYVENDINIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metai ir ugdymo procesas prasideda 2022 m. rugsėjo 1 d. ir baigiasi 2023 m. rugpjūčio 31 d. Dirbama 5 dienas per savaitę.

8. Ugdymo proceso trukmė:

|  |  |  |
| --- | --- | --- |
| Klasė | Ugdymo proceso pabaiga | Ugdymo proceso trukmė dienomis |
| Priešmokyklinio ugdymo grupė | 2023 m. birželio 8 d. | 175 |
| 1-4 | 2023 m. birželio 8 d. | 175 |
| 5–8 | 2023 m. birželio 22 d. | 185 |

9. Ugdymo procesas 1-4 ir 5-8 klasėse skirstomas pusmečiais:

|  |  |  |
| --- | --- | --- |
| Pusmetis | Prasideda | Baigiasi |
| I pusmetis (1-8 klasės) | 2022 m. rugsėjo 1 d. | 2023 m. sausio 31 d. |
| II pusmetis (1-4 klasės) | 2023 m. vasario 1 d. | 2023 m. birželio 8 d. |
| II pusmetis (5-8 klasės) | 2023 m. vasario 1 d. | 2023 m. birželio 22 d. |

10. Priešmokyklinio ugdymo grupių ugdymas yra vientisas vienerių metų ugdymo procesas ir pusmečiais neskirstomas.

11. Ugdymo proceso metu skiriamos atostogos:

|  |  |  |  |
| --- | --- | --- | --- |
| Atostogos | Prasideda | Baigiasi | Grįžimo į  mokyklą data |
| Rudens atostogos | 2022 m. spalio 31 d. | 2022 m. lapkričio 4 d. | 2022 m. lapkričio 7 d. |
| Žiemos (Kalėdų) atostogos | 2022 m. gruodžio 27 d. | 2023 m. sausio 6 d. | 2023 m. sausio 9 d. |
| Žiemos atostogos | 2023 m. vasario 13 d. | 2023 m. vasario 17 d. | 2023 m. vasario 20 d. |
| Pavasario (Velykų) atostogos | 2023 m. balandžio 11 d. | 2023 m. balandžio 14 d. | 2023 m. balandžio 17 d. |

12. Vasaros atostogos skiriamos pasibaigus ugdymo procesui:

|  |  |  |  |
| --- | --- | --- | --- |
| Vasaros atostogos | Prasideda | Baigiasi | Grįžimo į  mokyklą data |
| Priešmokyklinio ugdymo grupė | 2023 m. birželio 9 d. | 2023 m. rugpjūčio 31 d. | 2023 m. rugsėjo 1 d. |
| 1-4 klasės | 2023 m. birželio 9 d. | 2023 m. rugpjūčio 31 d. | 2023 m. rugsėjo 1 d. |
| 5-8 klasės | 2023 m. birželio 23 d. | 2023 m. rugpjūčio 31 d. | 2023 m. rugsėjo 1 d. |

13. Ugdymas esant ypatingoms aplinkybėms ar aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali būti koreguojamas arba laikinai stabdomas arba organizuojamas nuotoliniu mokymo proceso organizavimo būdu, vadovaujantis Progimnazijos direktoriaus 2020 m. rugsėjo 18 d. įsakymu Nr. V1-TV-52 „Dėl Druskininkų savivaldybės Leipalingio progimnazijos direktoriaus 2020 m. kovo 27 d. įsakymo Nr. V1-TV-35 „Dėl Druskininkų savivaldybės Leipalingio progimnazijos ugdymo proceso organizavimo nuotoliniu būdu tvarkos aprašo tvirtinimo“ pakeitimo“ patvirtintu Druskininkų savivaldybės Leipalingio progimnazijos ugdymo organizavimo nuotoliniu mokymo proceso organizavimo būdu tvarkos aprašu.

14. Ugdymo organizavimo tvarka esant ypatingoms aplinkybėms ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, aprašyta 2021-2022 ir 2022-2023 mokslo metų pagrindinio ir vidurinio ugdymo programų bendrųjų ugdymo planų 7 priede „Pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu“.

15. Progimnazija priima sprendimus dėl ugdymo proceso koregavimo iškilus situacijai, keliančiai pavojų mokinių sveikatai ar gyvybei, ar paskelbus ekstremalią situaciją. Sprendimą priima progimnazijos direktorius ir informuoja Druskininkų savivaldybės administracijos direktorių.

16. Apie mokinio neatvykimą į mokyklą dėl ligos ar kitų priežasčių mokinio tėvai (globėjai, rūpintojai) informuoja tą pačią dieną klasės vadovą ar socialinį pedagogą, ar Progimnazijos administracijos atstovą. Gali pažymėti elektroniniame dienyne, pranešti telefonu arba atvykę į Progimnaziją. Pamokų lankomumo apskaita vykdoma vadovaujantis Druskininkų savivaldybės Leipalingio progimnazijos mokinių pamokų lankomumo bei priežiūros tvarkos aprašu, patvirtintu Progimnazijos direktoriaus 2019 m. spalio 2 d. įsakymu Nr. V1-TV-141 „Dėl savivaldybės Leipalingio progimnazijos mokinių pamokų lankomumo bei priežiūros tvarkos aprašo“ tvirtinimo“.

**ANTRASIS SKIRSNIS**

**ADAPTACINIS LAIKOTARPIS**

17. Progimnazija nustato ir skiria adaptacinį laikotarpį priešmokyklinio ugdymo grupės vaikams, 1 ir 5 klasių mokiniams bei naujai atvykusiems ar po ligos sugrįžusiems mokiniams:

17.1. priešmokyklinio ugdymo grupės vaikams bei pradedantiems pradinio (1 klasė) ir pagrindinio ugdymo programos pirmąją dalį (5 klasė) mokiniams nustatomas 1 mėnesio adaptacinis laikotarpis;

17.2. naujai atvykusiems mokiniams ir ilgesnį laiką dėl ligos nedalyvavusiems ugdymo procese mokiniams skiriamas 1-2 savaičių adaptacinis laikotarpis;

17.3. adaptaciniu laikotarpiu mokiniams nerašomi neigiami įvertinimai, neskiriami kontroliniai darbai, 1 klasės mokiniams neužduodami namų darbai, sistemingai stebima mokinių individuali pažanga bei emocinė būsena mokykloje. Adaptacinė situacija aptariama metodinių grupių susirinkimuose.

17.4. mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, nustatomas adaptacinis laikotarpis, kuris per mokslo metus gali būti koreguojamas pagal situaciją.

18. Namų darbai:

18.1. namų darbai negali būti skirti neįvykusių dėl įvairių priežasčių pamokų turiniui įgyvendinti;

18.2. namų darbai diferencijuojami, atsižvelgiant į individualius mokinių gebėjimus bei pasiektą pažangą pamokos metu;

18.3. namų darbai neskiriami prieš atostogas, šventines dienas ir savaitgalius.

**TREČIASIS SKIRSNIS**

**PROGIMNAZIJOS UGDYMO PLANO RENGIMAS**

19. Progimnazijos ugdymo turinys formuojamas atrenkant ir pritaikant ugdymo turinį pagal progimnazijos tikslus, Lietuvos visuomenės vertybes, konkrečius mokinių ugdymo (si) poreikius.

20. Formuojant progimnazijos ugdymo turinį remiamasi švietimo stebėsenos, mokinių pasiekimų ir pažangos vertinimo ugdymo procese informacija, pasiekimų tyrimų, progimnazijos veiklos įsivertinimo ir išorinio vertinimo duomenimis. Progimnazijos ugdymo turinys formuojamas ir įgyvendinamas vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų tvirtinimo“ (toliau – Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ ( toliau – Geros mokyklos koncepcija), Bendraisiais ugdymo planais, patvirtintais 2021 m. gegužės 3 d. įsakymu Nr. V-688 „Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų Bendraisiais ugdymo planų patvirtinimo“ ir atsižvelgiant į progimnazijai skirtas mokymo lėšas, Lietuvos pažangos strategija „Lietuva 2030“, „Kokybės krepšelio“ projekto dokumentais ir Mokytojų tarybos posėdyje 2022 m. birželio 21 d. (protokolas Nr. V5-2) buvo susitarta dėl ugdymo plano turinio, struktūros ir formos ir atnaujinti sprendimai dėl:

20.1. konkrečios klasės mokomųjų dalykų ir jiems skiriamų pamokų skaičiaus;

20.2. ugdymo proceso organizavimo formų;

20.3. švietimo pagalbos teikimo;

20.4. informacinių technologijų naudojimo, skaitmeninio turinio kūrimo, informacinio mąstymo ugdymo pradinėse klasėse;

20.5. neformaliojo vaikų švietimo pasiūlos ir organizavimo;

20.6. pamokų, skirtų mokinio ugdymo poreikiams ir mokymosi pagalbai teikti, panaudojimo;

20.7. kaip konkrečiose klasėse bus įgyvendinama:

20.7.1. Žmogaus saugos bendroji programa, vykdant pradinio ugdymo programą;

20.7.2. Sveikatos ir lytiškumo ugdymo bei rengimo šeimai bendroji programa;

20.7.3. Ugdymo karjerai programa;

20.7.4. Prevencinė programa.

21. 1-4 ir 5-8 klasių mokiniams skiriama 10 ugdymo proceso dienų per mokslo metus kultūrinei (taip pat etninei), meninei, pažintinei, kūrybinei, sportinei, praktinei, socialinei, prevencinei ir kitai veiklai. Į šią veiklą integruojama privaloma 5-8 klasių mokinių socialinė veikla. Socialinei veiklai 5-8 kl. mokiniams skiriama ne mažiau 10 val. Socialinės veiklos valandos žymimos kiekvieno mokinio socialinės veiklos apskaitos lape, klasių auklėtojai žymi elektroniniame dienyne. Socialinė veikla vykdoma vadovaujantis progimnazijos „Socialinės-pilietinės veiklos organizavimo tvarkos aprašu“, patvirtintu direktoriaus 2017 m. rugpjūčio 31 d. įsakymu Nr. V1-98 „Dėl progimnazijos socialinės-pilietinės veiklos organizavimo tvarkos aprašo tvirtinimo“.

Kultūrinė ir kita veikla siejama su progimnazijos tradicijomis ir vykdoma šiomis dienomis: 10 ugdymo proceso dienų (nutarta Mokytojų tarybos posėdyje 2022 m. birželio 21 d. (protokolas Nr. V5-2)).

|  |  |  |  |  |
| --- | --- | --- | --- | --- |
| Eil.  Nr. | Pavadinimas | Data | 1-4 kl. (dienų sk.) | 5-8 kl.  (dienų sk.) |
| 1. | Mokslo ir žinių diena | 2022 m. rugsėjo 1 d. | 1 | 1 |
| 2. | Projekto „Sportuokime visi-maži ir dideli“ Leipalingio progimnazijos bendruomenės olimpinė diena | 2022 m. spalio 7 d. | 1 | 1 |
| 3. | Kalėdiniai renginiai | Nuo 2022 m. gruodžio 12 d. iki 2022 m. gruodžio 23 d. | 1 | 1 |
| 4. | Pilietinių iniciatyvų diena | 2023 m. kovo mėnuo | 1 | 1 |
| 5. | „Mokykla dėkoja Tau“ | 2023 m. birželio mėnuo | 1 | 1 |
| 6. | Projektinė savaitė „Ieškau, tyrinėju, atrandu“ | 2023 m. birželio mėnuo | 5 | 5 |
| Iš viso dienų: | | | 10 | 10 |

\*2 dienas per mokslo metus 1-8 klasių auklėtojai veiklą organizuoja pagal savo klasių veiklos planus.

22. Rengiant progimnazijos ugdymo planą įgyvendinti susitarta dėl:

22.1. mokinio pasiekimų ir pažangos vertinimo: apibrėžta Leipalingio progimnazijos Mokinių pažangos ir pasiekimų vertinimo aprašu, patvirtintu progimnazijos direktoriaus 2019 m. rugpjūčio 30 dienos įsakymu Nr. V1-TV-145;

22.2. ugdymo turinio įgyvendinimo integruojant į jį integruojamąsias ir prevencines programas – ugdymo plano skirsnis „Ugdymo turinio įgyvendinimo planavimas“;

22.3. mokymosi pasiekimų gerinimo priemonių įgyvendinimo ir mokymosi pagalbos teikimo: apibrėžta Mokinių individualios pažangos stebėjimo, fiksavimo ir skatinimo tvarkos aprašu, patvirtintu direktoriaus 2019 m. rugsėjo 20 dienos įsakymu Nr. V1-TV-109;

22.4. švietimo pagalbos teikimo: UP VI skyriaus ketvirtasis skirsnis „ Švietimo pagalbos mokiniui, turinčiam specialiųjų ugdymosi poreikių, teikimas“;

22.5. patyriminio ugdymo organizavimo progimnazijoje, vadovaujantis direktoriaus 2022 m. rugpjūčio 24 d. įsakymu Nr. V1-TV-49 patvirtintu Druskininkų savivaldybės Leipalingio progimnazijos patyriminio ugdymo organizavimo tvarkos aprašu;

22.6. dėl kitokių ugdymo formų 1-8 klasėse, pagal direktoriaus įsakymu patvirtintą veiklų planą;

22.7. dėl integruotų dalykų ir informacinių technologijų programų 7 ir 8 klasėse (1 pusmetį – 7 klasei 17 pamokų, 2 pusmetį – 8 klasei 17 pamokų ) pagal direktoriaus įsakymu patvirtintą tvarkaraštį;

22.8. ugdymo turinio planavimo ir įgyvendinimo stebėsenos:

22.8.1. mokytojai, klasių vadovai, priešmokyklinio ugdymo pedagogai, neformaliojo švietimo mokytojai rengia Metodinėje taryboje suderintos struktūros ilgalaikius teminius dalykų planus, dalykų modulių programas bei teminius planus, klasių vadovų veiklos planus, ugdomosios veiklos planus, neformaliojo švietimo, pritaikytas bendrojo ugdymo bei individualizuotas programas, vadovaudamiesi norminiais dokumentais ir dalykų mokymui skirtomis metodinėmis rekomendacijomis;

22.8.2. mokytojai gali naudotis kitų mokytojų parengtais, švietimo ministerijos patvirtintais teminiais planais. Šis pasirinkimas fiksuojamas metodinės grupės protokole, vadovaujantis šiame Ugdymo plane nustatyta programų ir teminių planų rengimo ir tvirtinimo tvarka, suderinamas su pavaduotoju ugdymui;

22.8.3. mokytojai, rengdami dalykų modulių turinį, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“;

22.8.4. dalykų (privalomųjų, pasirenkamųjų, modulių) teminių planų ir programų (dalykų modulių, integruoto dalykų mokymo, neformaliojo švietimo, klasės vadovo veiklos, pritaikytų bendrojo ugdymo ir individualizuotų) rengimo ir tvirtinimo organizavimas pateikiamas lentelėje:

|  |  |  |  |  |
| --- | --- | --- | --- | --- |
| Dokumentų rengimo procedūra | Tvirtinamas dokumentas | | | |
| Dalykų, dalykų modulių programos, ilgalaikiai teminiai planai | Klasės vadovo veiklos programos | Neformaliojo švietimo programos | Pritaikytos bendrojo ugdymo ir individualizuotos programos |
| Laikotarpis | Mokslo metams | Mokslo metams | Visai programos trukmei (mokslo metams ar pusmečiui ) | Pritaikytos – mokslo metams,  individualizuotos – pusmečiui |
| |  | | --- | | Atsakingas | | Dalyko mokytojas | Klasės vadovas | Dalyko mokytojas, neformaliojo švietimo mokytojas | Dalyko mokytojas bendradarbiaudamas su spec. pedagogu |
| |  | | --- | | Parengimo ir pateikimo suderinimui data | | Iki rugpjūčio 31 d. | Iki rugsėjo 12d.,programa tikslinama po mėnesio arba iš esmės pasikeitus situacijai klasėje. | Likus trims darbo dienoms iki programos veikimo pradžios. | Iki rugsėjo 12 dienos mokiniams, kurie jau įvertinti SUP.  Per 5 darbo dienas po VGK posėdžio pirmą kartą rekomenduojant ugdymą pritaikant BUP arba individualizuojant ugdymą. |

|  |  |
| --- | --- |
| Suderinimo procedūra | Programos, plano rengėjas pateikia direktoriaus pavaduotojui ugdymui parengtą elektroninį dokumentą ne vėliau nei nurodytos dienos darbo laiko pabaiga.  Suderinęs pateiktą dokumentą direktoriaus pavaduotojas ugdymui teikia jį direktoriui tvirtinti. |
| Tvirtinimas | Progimnazijos direktorius, vadovaudamasis direktoriaus pavaduotojo ugdymui siūlymais, įsakymu tvirtina teminius planus ir programas per 1 darbo dieną. |

23. Mokytojai rengia dalykų ilgalaikius planus, pasirenkamų dalykų ir dalykų modulių programas, neformaliojo švietimo programas mokslo metams, specialiųjų poreikių vaikų ugdymo programas (pusmečiams), atsižvelgdami į vadovėlius, mokymosi lygį, mokinių asmenybės raidos bruožus. Ilgalaikiai planai ir programos aptariami metodinėse grupėse iki rugpjūčio mėn. 29 d., tvirtinami progimnazijos direktoriaus įsakymu iki rugpjūčio 31 d. (Mokytojų tarybos posėdis 2022 m. birželio 21 d. (protokolas Nr. V5-2).

24. Ugdymo turinys progimnazijoje planuojamas vadovaujantis Bendruosiuose ugdymo planuose nurodytam mokymosi dienų ir dalyko programai skiriamų valandų (pamokų) skaičiumi.

**KETVIRTASIS SKIRSNIS**

**UGDYMO TURINIO ĮGYVENDINIMO PLANAVIMAS**

25. Progimnazijoje išanalizavus numatomų integruoti programų tikslus, turinį ir ryšį su bendrųjų programų tikslais ir turiniu, atsižvelgus į mokyklos tikslus ir kontekstą, mokinių poreikius priimti sprendimai dėl programų integravimo.

26. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ 1-4 klasėse integruojama į visus dėstomus dalykus, 5-8 klasėse – į gamtos ir žmogaus, biologijos, chemijos, dorinio ugdymo, klasės vadovo bei neformaliojo švietimo programų turinį.

27. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl ugdymo karjerai programos tvirtinimo“ 1-4 klasėse integruojama į visus dėstomus dalykus, bendradarbiaujant su progimnazijos biblioteka; 5-8 klasėse – į dėstomuosius dalykus pagal temas, klasės vadovo veiklos programą bei neformaliojo švietimo programų ugdymo turinį.

28. Progimnazija, įgyvendindama ikimokyklinio, priešmokyklinio, pradinio ir pagrindinio ugdymo programas sudaro sąlygas kiekvienam mokiniui nuolat dalyvauti nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

29. Progimnazijoje yra susitarta dėl prioritetinių veiklų sričių:

29.1. ugdymo turinio inovacijų, ugdymo proceso modernizavimo;

29.2. Progimnazijoje priimti sprendimai dėl pažintinės, kultūrinės, meninės, kūrybinės veiklos (toliau – pažintinė kultūrinė veikla) organizavimo. Pažintinė kultūrinė veikla organizuojama įvairiomis formomis ir apimtimi, naudojantis Kultūros paso pasiūlomis;

29.3. visos dienos arba dalies dienos (dalį dienos vyksta ugdymas įprasta forma – pamokos) visą progimnazijos bendruomenę apimantys renginiai pagal direktoriaus įsakymu patvirtintą programą.

30. Etninė kultūrinė veikla įgyvendinama vadovaujantis Pradinio ugdymo etninės kultūros bendrąja programa ir Pagrindinio ugdymo etninės kultūros bendrąja programa, kurios patvirtintos Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės. Etinė kultūrinė veikla integruojama į mokomuosius dalykus: dorinį ugdymą, lietuvių kalbą, istoriją (pasaulio pažinimą) bei neformalųjį ugdymą.

**PENKTASIS SKIRSNIS**

**MOKYMOSI KRŪVIO REGULIAVIMAS**

31. Direktoriaus pavaduotojas ugdymui kartu su progimnazijos metodine taryba organizuoja progimnazijos veiklą, susijusią su mokinių mokymosi krūvių reguliavimu.

32. Mokiniui, kuris mokosi pagal pradinio ugdymo programą, pamokų tvarkaraštyje yra ne daugiau kaip penkios pamokos per dieną, o besimokantiems pagal pagrindinio ugdymo programos pirmąją dalį – ne daugiau kaip septynios pamokos per dieną.

33. Progimnazijoje mokiniams per dieną skiriamas vienas kontrolinis darbas:

33.1. apie kontrolinį darbą mokiniai informuojami ne vėliau kaip prieš savaitę;

33.2. kontroliniai darbai negali būti rašomi po ligos, atostogų, nerekomenduojami po šventinių dienų;

33.3. kontrolinių darbų rašymą tarpusavyje derina klasėje dėstantys mokytojai: pažymi kontrolinį darbą, diktantą, atsikaitymą (trunkantį ilgiau nei 30 min.) el. dienyne skiltyje “Pamokos tema“ ir stebi, kad pažymėjimai nesidubliuotų su kitų mokytojų skiltyje „Atsiskaitomieji darbai“.

34. Progimnazija užtikrina – vykdo stebėseną ir analizę, kad namų darbai:

34.1. atitinka mokinio galias: namų darbai diferencijuojami, el. dienyne žymimi su mokiniais sutartais simboliai (su žvaigždute, su pliusu ir pan.);

34.2. yra naudingi grįžtamajai informacijai apie mokinio mokymąsi gauti, tolesniam mokymuisi;

34.3. neužduodami atostogoms;

34.4. neskiriami dėl įvairių priežasčių neįvykusių pamokų turiniui įgyvendinti.

35. Progimnazijoje mokiniams, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių, ekonominių, kultūrinių sąlygų namuose, sudaromos sąlygos juos atlikti progimnazijoje: mokinys namų darbus gali atlikti progimnazijos bibliotekoje, skaitykloje, konsultuotis su mokytojais konsultacijų metu.

36. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) raštu (pranešimu el. dienyne) informuojami apie mokiniui siūlomą suteikti mokymosi pagalbą, nurodant dalykų konsultacijų laiką ir trukmę. Mokiniui, kuris turi mokymosi sunkumų, progimnazijos Vaiko gerovės komisija rekomenduoja lankyti konsultacijas, o mokiniui, kuris laikotarpyje turi nepatenkinamų įvertinimų, yra skiriamos privalomos konsultacijos Mokytojų tarybos posėdžio nutarimu.

37. Mokinys, atleistas nuo atitinkamų menų ar fizinio ugdymo pamokų, šių pamokų metu gali užsiimti kita veikla progimnazijos bibliotekoje ar skaitykloje. Kai šios pamokos pirmos ar paskutinės už mokinio saugumą šių pamokų metu atsakomybę prisiima mokinio tėvai (globėjai, rūpintojai): prašyme nurodo, kad vaiko šių pamokų metu mokykloje nebus.

38. Kai mokinys atleidžiamas nuo atitinkamų menų ar fizinio ugdymo pamokų, direktoriaus įsakymu įforminamas vertinimų fiksavimas: neformaliojo mokymosi pasiekimų konvertavimas į dešimtbalę vertinimo sistemą ar atsiskaitymų organizavimas.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI**

39. Progimnazija mokymosi pagalbą teikia kiekvienam mokiniui, kuriam ji reikalinga. Mokymosi pagalba, suderinus su mokinio tėvais, organizuojama šiais atvejais:

39.1. kai mokinys dėl ligos ar kitų priežasčių praleido dalį pamokų;

39.2. kai kontrolinis darbas ar kitas atsikaitymo darbas įvertinamas nepatenkinamai;

39.3. kai mokinys gauna kelis iš eilės nepatenkinamus konkretaus dalyko įvertinimus;

39.4. kai mokinio pusmečio pasiekimų lygis (vieno ar kelių dalykų) žemesnis nei numatyta ugdymo bendrosiose programose ir mokinys nedaro pažangos;

39.5. kai per Nacionalinį mokinių pasiekimų patikrinimą mokinys nepasiekia patenkinamo lygmens;

39.6 jei jo pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi.

40. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų. Mokymosi pagalbos teikimas konkrečiu atveju (po pusmečio, praleidus daug pamokų ir pan.) įforminamas direktoriaus įsakymu. Sisteminė mokymosi pagalba, kuri apima: žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.), užtikrinama šiomis priemonėmis:

40.1. dalyko mokytojo individuali pagalba pamokose teikiama stebint mokinių pažangą, nustatant mokymosi sunkumus ar ypatingus gebėjimus, taikant paveikius ugdymo metodus, diferencijuojant ir suasmeninant ugdymą, bendradarbiaujant su pagalbos mokiniui specialistais, klasės vadovu, mokinio tėvais (globėjais, rūpintojais);

40.2. klasės vadovo/mokytojo pagalba apima koordinavimą, tarpininkavimą tarp dėstančių mokytojų ir tėvų (globėjų, rūpintojų) užtikrinant pagalbos teikimą vadovaujamos klasės mokiniams;

40.3. dalyko mokytojo konsultacijos, kurių metu teikiama pagalba ilgesnį laiką nelankiusiems progimnazijos, mokymosi sunkumų, elgesio sutrikimų turintiems mokiniams, o taip pat aukštų gebėjimų mokiniams, siekiantiems tobulinti savo žinias ir gebėjimus;

40.4. sudėtingesnių mokinio ugdymosi problemų (kurių nepavyksta išspręsti mokytojo, klasės vadovo lygmenyje analizė progimnazijos Vaiko gerovės komisijos posėdžiuose, numatant pagalbos mokiniui planą, pasirašant susitarimus su mokinu bei jo tėvais (globėjais, rūpintojais);

40.5. priimami bendri susitarimai dėl mokinių pasiekimų gerinimo metodinėse grupėse, Metodinėje taryboje, Mokytojų taryboje.

41. Mokymosi pagalbos teikimo veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką: progimnazijoje veikia Individualios mokinio pažangos stebėjimo, fiksavimo ir pagalbos mokiniui teikimo tvarkos aprašas, patvirtintas Progimnazijos direktoriaus 2019 m. rugsėjo 20 d. įsakymu Nr. V1-TV-109 „Dėl individualios mokinio pažangos stebėjimo, fiksavimo ir pagalbos mokiniui teikimo tvarkos aprašo tvirtinimo“.

42. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje skiriamos papildomos 2 lietuvių kalbos pamokos (sudarant mobilią grupę).

43. Už mokymosi pasiekimų ir pažangos stebėseną ir mokymosi pagalbos organizavimą progimnazijoje atsakingos direktoriaus pavaduotoja ugdymui.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMOS DALĮ AR PAGRINDINIO UGDYMO PROGRAMĄ, UGDYMO ORGANIZAVIMAS**

44. Mokykla, atvykus asmeniui iš užsienio valstybės, direktoriaus įsakymu sudaryta komisija nustato asmens pasiekimus pagal ugdymo programą. Sprendimą dėl mokymosi aukštesnėje klasėje arba klase žemiau, Mokykla suderina su asmens tėvais (globėjais, rūpintojais);

45. Ugdymas organizuojamas, laikantis šių nuostatų:

45.1. mokykla, atvykus asmeniui, baigusiam užsienio valstybės, tarptautinės organizacijos pradinio, pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa): 33.1.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią ugdymo programą;

45.1.2. nepilnamečiam asmeniui, kuriam Lietuvos Respublikoje Lietuvos Respublikos Vyriausybės 2022 m. kovo 16 d. nutarimu Nr. 224 „Dėl laikinosios apsaugos Lietuvos Respublikoje užsieniečiams suteikimo“ yra ar buvo suteikta laikinoji apsauga (toliau – iš Ukrainos perkeltas mokinys), ugdymas organizuojamas, remiantis Lietuvos Respublikos Švietimo, mokslo ir sporto ministerijos parengti dokumentu “Dėl ukrainiečių vaikų ugdymo 2022-2023 mokslo metais”

45.1.3. ugdymas organizuojamas kasdieniu mokymo proceso organizavimo būdu grupinio mokymosi forma pagal Lietuvos bendrojo ugdymo programas;

45.1.4. kiekvienam iš užsienio atvykusiam mokiniui sudaromas individualus ugdymo planas.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

46. Mokytojų tarybos posėdžio 2022 m. birželio 21 d. nutarimu (protokolas Nr. V5-2), mobiliosios grupės sudaromos:

46.1. pagal pradinio ir pagrindinio ugdymo programos I-ąją dalį, siekiant diferencijuoti ugdymą:

46.1.1. iš klasės arba paralelinių klasių mokinių, pasirinkusių tą patį dalyko modulį;

46.1.2. mokytis to paties dalyko programos;

46.2. įgyvendinant pradinio ir pagrindinio ugdymo programą, mobilioji grupė sudaroma iš ne mažiau kaip iš 7 mokinių.

47. Neformaliojo švietimo grupės sudaromos iš tos pačios klasės, paralelių, gretimų, to paties koncentro klasių mokinių.

48. Progimnazijos ugdymo turiniui įgyvendinti klasė į grupes dalijama šiems dalykams mokyti:

48.1. informacinės technologijos 5 ir 6 klasėse;

48.2. technologijų mokymui 5 ir 6 klasėse;

48.3. anglų kalbos mokymui 3, 4, 5 ir 6 klasėse;

48.4. dorinio ugdymo (tikybos/etikos grupėms sudaryti jungiamos 6 ir 7 klasės);

49. Mokytojų tarybos posėdžio 2022 m. birželio 21 d. nutarimu (protokolas Nr. V5-2) pamokos, mokinių ugdymo poreikiams tenkinti, skiriamos:

49.1. dalyko programai diferencijuotai mokyti:

49.1.1. 1 klasėje 1 pamoka matematikos mokymui (I pusmetis) ir 1 pamoka lietuvių kalbos mokymui (II pusmetis);

49.1.1. 2 klasėje – 1 pamoka matematikos mokymui (I pusmetis) ir 1 pamoka lietuvių kalbos mokymui (II pusmetis);

49.1.2. 3 klasėje – 1 pamoka lietuvių kalbos mokymui ir 1 pamoka matematikos mokymui;

49.1.3. 4 klasėje – 1 pamoka matematikos mokymui (I pusmetis) ir 1 pamoka lietuvių kalbos mokymui (II pusmetis);

49.1.4. 5 klasėje – 1 pamoka matematikos mokymui;

49.1.5. 6 klasėje – 1 pamoka lietuvių kalbos ir literatūros (I pusmetis) mokymui ir 1 pamoka matematikos (II pusmetis) mokymui;

49.1.6. 7 klasėje – 1 pamoka lietuvių kalbos ir literatūros (I pusmetis) mokymui ir 1 pamoka matematikos (II pusmetis) mokymui;

49.1.7. 8 klasėje – 1 pamoka matematikos mokymui;

49.2. privalomųjų dalykų, dalykų modulių mokymui:

5 klasėje – 1 pamoka lietuvių kalbos ir literatūros (rašybos praktikumas) mokymui;

8 klasėje – 1 pamoka lietuvių kalbos ir literatūros (rašybos ir skyrybos praktikumas) (II pusmetis) mokymui.

50. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbai mokyti sudaroma mobili grupė.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS PROGIMNAZIJOJE**

51. Progimnazija kiekvienų mokslo metų pabaigoje įvertina ateinančiųjų mokslo metų mokinių neformaliojo švietimo poreikius, prireikus juos tikslina mokslo metų pradžioje ir atsižvelgusi į juos siūlo neformaliojo švietimo programas.

52. Neformaliojo švietimo tikslas: ugdyti gebėjimus, tokius, kaip pasitikėjimas savimi, kritinis mąstymas, atsakomybė, kūrybiškumas, bendravimas ir bendradarbiavimas; ugdyti vertybines nuostatas.

53. Neformaliojo vaikų švietimo veiklą mokiniai renkasi, ši veikla yra neprivaloma.

54. Neformaliojo vaikų švietimo veiklai įgyvendinti skiriamos valandos, atsižvelgus į veiklos pobūdį, mokinių poreikius:

54.1. neformaliojo vaikų švietimo grupėje mokinių skaičius turi būti ne mažesnis kaip 10;

54.2. neformaliojo švietimo užsiėmimų apskaita bei veiklos turinys fiksuojami elektroniniame dienyne.

55. Siūlomos šios neformaliojo švietimo veiklos programos:

|  |  |
| --- | --- |
| Eil. Nr. | Programos pavadinimas |
| 1. | Ieškau, tirinėju – atrandu! |
| 2. | Muzikos būrelis TI TI TA |
| 3. | Didieji mokslininkai |
| 4. | Lengvoji atletika, kvadratas, tinklinis |
| 5. | Mažieji olimpiečiai |
| 6. | Smalsučiai |
| 7. | Mažųjų dailininkų dirbtuvės „Pasidaryk pats“ |
| 8. | Teatro studija |

56. Atsižvelgiant į neformaliojo švietimo ypatumus, veikla vykdoma aplinkose, kurios padeda įgyvendinti neformaliojo švietimo tikslus.

57. Neformaliojo vaikų švietimo programos rengiamos atsižvelgus į bendruosius iš valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro.

**III SKYRIUS**

**IKIMOKYKLINIO UGDYMO ORGANIZAVIMAS**

58. Ikimokyklinis ugdymas organizuojamas vadovaujantis Druskininkų savivaldybės tarybos 2015 m. rugsėjo 30 d. sprendimu Nr. T1-108 „Dėl pritarimo Druskininkų savivaldybės ikimokyklinių ugdymo įstaigų ir skyrių ikimokyklinio ugdymo programoms“ pritarta Ikimokyklinio ugdymo programa, didelį dėmesį skiriant etninei kultūrai.

59. Ikimokyklinio ugdymo vaikų priėmimas organizuojamas vadovaujantis Mokinių priėmimo į Druskininkų savivaldybės bendrojo ugdymo mokyklas ir ikimokyklinio ugdymo įstaigas tvarkos aprašu, patvirtintu Druskininkų savivaldybės tarybos 2015 m. gruodžio 30 d. sprendimu Nr. T1-145 „Dėl Druskininkų savivaldybės tarybos 2013 m. gruodžio 30 d. sprendimo Nr. T1-239 „Dėl mokinių priėmimo į Druskininkų savivaldybės bendrojo ugdymo mokyklas ir ikimokyklinio ugdymo įstaigas tvarkos aprašo ir Druskininkų savivaldybės bendrojo ugdymo mokyklų ir ikimokyklinio ugdymo įstaigų aptarnavimo teritorijų nustatymo“ pakeitimo“.

60. Ikimokyklinis ugdymas teikiamas vaikams nuo vienerių iki šešerių metų.

61. Vaikų grupės komplektuojamos iš to paties amžiaus arba iš įvairaus amžiaus vaikų iki rugsėjo 1 d. Vaikų skaičius grupėse nustatomas pagal Lietuvos higienos normoje nustatytus reikalavimus.

62. Ikimokyklinio ugdymo skyriuje vaikai ugdomi nuo 7.00 val. iki 17.30 val., penkias dienas per savaitę. Esant poreikiui, sudaroma prailgintos dienos grupė, veikianti iki 19.00 val.

63. Ikimokyklinio ugdymo skyriaus pedagogai individualizuoja ugdymo turinį, atsižvelgdami į vaikų amžių, jų gebėjimus ir poreikius.

64. Tėvams (globėjams, rūpintojams) pageidaujant, skyriuje organizuojama papildoma vaikų ugdymo veikla.

**IV SKYRIUS**

**PRIEŠMOKYKLINIO UGDYMO PROGRAMOS VYKDYMAS**

65. Priešmokyklinis ugdymas organizuojamas pagal Bendrąją priešmokyklinio ugdymo ir ugdymosi programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo organizavimo tvarkos aprašą, patvirtintą Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674.

66. Priešmokyklinis ugdymas gali būti teikiama:

66.1. vaikui, kuriam tais kalendoriniais metais sueina 6 metai;

66.2. anksčiau tėvų (globėjų, rūpintojų) sprendimu, bet ne anksčiau, negu vaikui sueina 5 metai.

67. Priešmokyklinio ugdymo mokytojas planuoja savaitės veiklą. Planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, mokyklos ir regiono ypatumus.

68. Grupės ugdomosios veiklos planą pagal patvirtintą priešmokyklinio ugdymo modelį tvirtina progimnazijos direktorius.

69. Vaikų pažanga ir pasiekimai vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779.

70. Priešmokyklinio ugdymo veiklos kryptys vaikų kompetencijų ugdymui, valandų skaičius per savaitę ir per mokslo metus:

|  |  |  |  |
| --- | --- | --- | --- |
| Eil. Nr. | Kompetencija | Valandų skaičius priešmokyklinio ugdymo grupėje per savaitę | Valandų skaičius per mokslo metus |
| 11. | Socialinė | 6,5 | 227,5 |
| 22. | Sveikatos saugojimo | 6,5 | 227,5 |
| 33. | Pažinimo | 6,5 | 227,5 |
| 44. | Komunikavimo | 6,5 | 227,5 |
| 55. | Meninė | 6,5 | 227,5 |
|  | Iš viso: | 33 | 1137,5 |
| Lietuvių kalba ukrainiečiams | | 2 | 70 |

71. Priešmokyklinio ugdymo programos planas (PUPP) parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos Švietimo ir mokslo ministro 2013 m. lapkričio 21d. įsakymu Nr.V-1106, vėlesniais aprašo pakeitimais, Lietuvos Respublikos švietimo įstatymo Nr. I-1498 8, 9 ir 47 straipsnių pakeitimais.

72. Priešmokyklinį ugdymą progimnazija vykdo pagal vienerių metų Priešmokyklinio ugdymo bendrąją programą, patvirtintą Lietuvos Respublikos Švietimo mokslo ir sporto ministro 2014 m. rugsėjo 2 d. įsakymu Nr.V-779.

73. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, skiriamos 2 valandos lietuvių kalbai mokyti, sudarant mobilią grupę.

74. Mokslo metai prasideda 2022 m. rugsėjo 1 d. ir baigiasi 2023 m. birželio 8 d. Mokomasi 5 dienas per savaitę.

**V SKYRIUS**

**PRADINIO UGDYMO PROGRAMOS VYKDYMAS**

75. Pradinio ugdymo programa įgyvendinama vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Bendrąja programa, patvirtinta Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl geros mokyklos koncepcijos patvirtinimo“ ir progimnazijos veiklą reglamentuojančiais dokumentais.

|  |  |  |  |  |  |  |
| --- | --- | --- | --- | --- | --- | --- |
| Klasė  Dalykas | 1 klasė | | 2 klasė | | 3 klasė | 4 klasė |
| Dorinis ugdymas (tikyba arba etika) | 1 | | 1 | | 1 | 1 |
| Lietuvių kalba (gimtoji) | 8 | | 7 | | 7 | 7 |
| Pasaulio pažinimas | 2 | | 2 | | 2 | 2 |
| Užsienio kalba (anglų) (1-oji) | - | | 2 | | 2 | 2 |
| Matematika | 4 | | 5 | | 4 | 5 |
| Dailė ir technologijos | 2 | | 2 | | 2 | 2 |
| Muzika | 2 | | 2 | | 2 | 2 |
| Šokis | 1 | | 1 | | 1 | 1 |
| Fizinis ugdymas | 3 | | 3 | | 3 | 3 |
| Privalomų ugdymo valandų skaičius mokiniui | 23 | | 25 | | 24 | 25 |
| Valandos, skiriamos mokinių ugdymo(si) poreikiams tenkinti:  Lietuvių kalba (Diferencijuotas mokymas)  Matematika (Diferencijuotas mokymas) | 00/1  11/0 | | 0/1  1/0 | | 1  1 | 0/1  1/0 |
| Iš viso | 23 | | 26 | | 26 | 26 |
| Neformalusis švietimas | 2 | | 2 | | 2 | 2 |
| Valandų, skiriamų vadovauti klasei (grupei), skaičius mokytojui per metus | 180 | | 180 | | 180 | 180 |
| Lietuvių kalba ukrainiečiams | 2 | 2 | | 2 | | 2 |

76. Į Bendrosios programos ugdymo dalykų turinį integruojama:

76.1. progimnazijos pasirinktos prevencinės programos;

76.2. žmogaus saugos bendroji programa (civilinė sauga, priešgaisrinė sauga ir saugaus eismo mokymas);

76.3. sveikatos iš lytiškumo ugdymo bei rengimo šeimai bendroji programa;

76.4. informacinių komunikacinių technologijų ugdymas:

76.4.1. informacinės komunikacinės technologijos ugdymo procese naudojamos kaip ugdymo priemonė;

76.4.2. mokoma informacinių komunikacinių technologijų pradmenų.

77. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, skiriamos 2 val. lietuvių kalbos mokymui, sudarant mobilią grupę.

**VI SKYRIUS**

**PAGRINDINIO UGDYMO PROGRAMOS I-OSIOS DALIES VYKDYMAS**

78. Progimnazija, vykdydama Pagrindinio ugdymo programos I-ąją dalį ir formuodama progimnazijos ugdymo turinį, užtikrina pagrindinio ugdymo bendrosioms programoms įgyvendinti minimalų skiriamų pamokų skaičių per savaitę, nustatytą Bendrųjų ugdymo planų 77 punkte.

79. Socialinės-pilietinės veiklos organizavimą progimnazijoje reglamentuoja Druskininkų savivaldybės Leipalingio pagrindinės mokyklos Socialinės-pilietinės veiklos organizavimo tvarkos aprašas, patvirtintas mokyklos direktoriaus 2017 m. birželio 15 d. įsakymu Nr. V1-TV-64 “Dėl socialinės-pilietinės veiklos organizavimo tvarkos aprašo tvirtinimo”.

80. Ugdymą karjerai, profesinį informavimą ir konsultavimą progimnazijoje vykdo klasių vadovai, dalykų mokytojams, švietimo pagalbą teikiantys specialistai, turintys kompetencijų vykdyti mokinių ugdymą karjerai, siekiant veiksmingiau padėti mokiniams pasirengti gyvenimui ir darbui, pasirinkti mokymosi (studijų) kryptį.

81. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, skiriamos 2 val. lietuvių kalbos mokymui, sudarant mobilią grupę.

82. Pagrindinio ugdymo programai įgyvendinti pamokų skaičius 2022-2023 m. m.:

|  |  |  |  |  |  |
| --- | --- | --- | --- | --- | --- |
| Klasė  Dalykai | 5 | 6 | 7 | | 8 |
| Dorinis ugdymas (tikyba arba etika) | 1 | 1 | 1 | | 1 |
| Lietuvių kalba ir literatūra | 5 | 5 | 5 | | 5 |
| Užsienio kalba (anglų) (1-oji) | 3 | 3 | 3 | | 3 |
| Užsienio kalba (rusų) (2-oji) | 0 | 2 | 2 | | 2 |
| Matematika | 4 | 4 | 4 | | 4 |
| Gamta ir žmogus | 2 | 2 | 0 | | 0 |
| Biologija | 0 | 0 | 2 | | 1 |
| Fizika | 0 | 0 | 1 | | 2 |
| Chemija | 0 | 0 | 0 | | 2 |
| Informacinės technologijos | 1 | 1 | 0/1 | | 1/0 |
| Istorija | 2 | 2 | 2 | | 2 |
| Geografija | 0 | 2 | 2 | | 2 |
| Dailė | 1 | 1 | 1 | | 1 |
| Muzika | 1 | 1 | 1 | | 1 |
| Technologijos | 2 | 2 | 2 | | 1 |
| Fizinis ugdymas | 3 | 3 | 3 | | 3 |
| Pasirenkamieji dalykai/dalykų moduliai:  Lietuvių kalba ir literatūra (Rašybos ir skyrybos praktikumas) | 1 |  |  | | 0/1 |
| Minimalus pamokų skaičius mokiniui | 26 | 29 | 29 | | 30 |
| Pamokos mokinio ugdymo poreikiams tenkinti, mokymosi pagalbai teikti:  Matematika (Diferencijuotas mokymas).  Lietuvių kalba ir literatūra (gimtoji)  (Diferencijuotas mokymas). | 1 | 0/1  1/0 | 0/1  1/0 | | 1 |
| Iš viso: | 27 | 30 | 30 | | 31 |
| Neformalusis švietimas | 2 | 2 | 2 | | 2 |
| Valandų, skiriamų vadovauti klasei (grupei), skaičius mokytojui per metus | 180 | 180 | 180 | | 180 |
| Lietuvių kalba ukrainiečiams | 2 | 2 | | 2 | 2 |

**VII SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

83. Rengiant Progimnazijos ugdymo planą, atsižvelgiama į pedagoginės psichologinės tarnybos išvadas ir rekomendacijas, į mokinių specialiuosius ugdymo (si) poreikius, mokinių ir jų tėvų (globėjų, rūpintojų) pageidavimus. Priimamas sprendimas dėl mokymosi krūvio reguliavimo, specialiųjų užsiėmimų ir švietimo pagalbos teikimo. Laikomasi Bendruosiuose ugdymo planuose nurodyto minimalaus pamokų skaičiaus pagrindinio ugdymo programai įgyvendinti.

84. Progimnazijoje yra sudaryta Vaiko gerovės komisija, kuri koordinuoja specialiųjų ugdymosi poreikių turinčių mokinių ugdymą ir švietimo pagalbos teikimą, Bendrosios programos pritaikymą pagal mokinio poreikius, planuoja specialiąsias pratybas ir logopedinius užsiėmimus, vykdo specialiųjų vadovėlių užsakymą, inicijuoja dalykų mokytojų kvalifikacijos tobulinimą darbui su specialiųjų poreikių mokiniais.

85. Mokinio, kuris mokosi pagal Bendrojo ugdymo programą, mokymosi pažanga ir pasiekimai vertinami pagal Bendrosiose programose numatytus pasiekimus ir vadovaujantis bei Druskininkų savivaldybės Leipalingio progimnazijos mokinių pažangos ir pasiekimų įvertinimų tvarkos aprašu“, patvirtintu progimnazijos direktoriaus 2019 m. rugpjūčio 30 d. įsakymu Nr. V1-TV-145 „Dėl Druskininkų savivaldybės Leipalingio pagrindinės mokyklos mokinių mokymosi pažangos ir pasiekimų vertinimo“.

86. Mokiniui, kuris mokosi pagal Bendrojo ugdymo ar pritaikytą Bendrojo ugdymo programą ir turi specialiųjų ugdymosi poreikių, progimnazijos ar individualus ugdymo planas sudaromas, vadovaujantis bendrųjų ugdymo planų 124 punkte dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

87. Specialiųjų ugdymosi poreikių mokiniams progimnazijos ar individualus ugdymo planas sudaromas, atsižvelgiant į poreikių pobūdį ir lygį.

88. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje specialioji pedagoginė pagalba teikiama pagal Pedagoginės psichologinės tarnybos išvadas ir rekomendacijas.

**VIII SKYRIUS**

**MOKINIO INDIVIDUALAUS UGDYMO PLANO SUDARYMAS 5-8 KL.**

89. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, prisiimti asmeninę atsakomybę už mokymąsi, įgyti reikiamas kompetencijas.

90. Progimnazijoje mokinio individualus planas sudaromas asmeniui, atvykusiam mokytis iš užsienio arba mokiniams, turintiems specialiųjų ugdymosi poreikių.

91. Rekomenduojama individualų planą sudaryti mokiniui, kurio pasiekimai žemi, arba mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygmenis, gabumams plėtoti, gebėjimams ugdyti ir siekti individualios pažangos).

92. Sprendimą dėl mokinio individualaus plano sudarymo būtinumo priima progimnazijos Vaiko gerovės komisija.

93. Siekiant stebėti individualią mokinio pažangą ugdymo procese, plane apibrėžiami individualūs sėkmės kriterijai, numatomas mokinio, jo tėvų (globėjų, rūpintojų) indėlis. Planas turi būti aiškus ir suprantamas mokiniui ir jo tėvams (globėjams, rūpintojams). Esant reikalui, planas gali būti koreguojamas.

94. Mokinio individualus ugdymo planas sudaromas ir įgyvendinamas bendradarbiaujant mokytojams, mokiniams, mokinių tėvams, mokyklos vadovams, švietimo pagalbos specialistams.

95. Mokinio individualų ugdymo planą tvirtina progimnazijos direktorius.

96. Mokiniams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, individualus ugdymo planas sudaromas vadovaujantis 84-90 punktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Progimnazijos tarybos posėdyje

2022 m. rugsėjo 19 d.

Protokolo Nr. V5-3